El documental ‘A las mujeres de España. María Lejárra’, esta vesprada a la Casa Municipal de Cultura
10 d’octubre 2022

L'Associació Cultural Nautilus en col·laboració amb el departament de Cultura oferirà esta vesprada el documental _A las mujeres de España. María Lejárraga_. El film, que ha sigut dirigit per la directora sevillana Laura Hojman i s'ha estrenat enguany, es projectarà a la Casa Municipal de Cultura del Port de Sagunt a les 18.30 hores i l’entrada és gratuïta.

En el seu treball cinematogràfic, Hojman rescata María Lejárraga, una de les dones més rellevants de la història contemporània espanyola. Reivindica l'escriptora i feminista que va ser María i que quasi ningú coneix. Aprofundix en la seua ocultada història i en el seu pensament feminista.

El documental ressenya la importància d'esta novel·lista i diputada de la Segona República a través de documents històrics i testimoniatges de dones com Rosa Montero o Manuela Carmena, i amb la veu de l'actriu Kiti Mánver, com a narradora.

Cal destacar que el documental es dividix en dos parts: la primera se centra en la vida domèstica i la prolífica obra de Lejárraga al costat del seu marit, l'editor, empresari teatral, dramaturg i escriptor Gregorio Martínez Sierra, i la segona part, parla de la seua obra escrita, de la seua acció política i pensament feminista més enfocats encara a reivindicar la igualtat per a les dones.

![](/media/tegdgj4h/a-las-mujeres-de-espan-a-nautilus.png?width=523&height=697)

*   [](http://www.facebook.com/sharer.php?u=https://aytosagunto.es/va/actualitat/el-documental-a-las-mujeres-de-espana-maria-lejarra-esta-vesprada-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/el-documental-a-las-mujeres-de-espana-maria-lejarra-esta-vesprada-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-documental-a-las-mujeres-de-espana-maria-lejarra-esta-vesprada-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/el-documental-a-las-mujeres-de-espana-maria-lejarra-esta-vesprada-a-la-casa-municipal-de-cultura/)